**4. sz. melléklet a 11/2017. (IX.28.) önkormányzati rendelethez**

**Versenyeztetési szabályzat**

**I. fejezet**

**Általános szabályo**k

1. A versenyeztetés szabályai megállapításának célja, hogy az önkormányzati vagyon elidegenítése, bérbeadása, a használat jogának átengedése, illetve más módon történő hasznosítása (továbbiakban hasznosítás) során biztosítsa, a megalapozott szerződések létrejöttét, valamint a verseny tisztaságának védelmét.
2. A versenyeztetési eljárásban a kiíró köteles biztosítani, az ajánlattevő pedig tiszteletben tartani a verseny tisztaságát, illetve nyilvánosságát.
3. A kiírónak biztosítani kell az esélyegyenlőséget az ajánlattevők számára.
4. A versenyeztetési szabályzat rendelkezéseit akkor kell alkalmazni, ha a vagyon hasznosítás során az érintett vagyontárgy értéke meghaladja az önkormányzat külön rendeletében megállapított értékhatárt.
5. E szabályzat alkalmazásában

**Ajánlattevő**: gazdasági tevékenység folytatására, illetve ingatlanszerzésre jogosult jogi személy és magánszemély, ideértve ezek jogi személyiséggel nem rendelkező társaságait is.

**Kiíró:** az önkormányzat vagyonáról és a vagyonnal való gazdálkodás szabályairól szóló önkormányzati rendelet szerinti hatáskörrel rendelkező szerv, illetve személy.

**II. fejezet**

**Pályázati eljárás**

1. A pályázat nyilvános vagy zártkörű. Zártkörű pályázatot kell kiírni, ha a nyilvánosság közérdeket sértene, vagy ha a teljesítésre csak meghatározott ajánlattevők alkalmasak.
2. A nyilvános pályázatot az önkormányzat hirdetőtábláján közzé kell tenni, valamint az önkormányzat honlapján is meg kell jelentetni.
3. Zártkörű pályázatról az érdekelt ajánlattevőket egyidejűleg és közvetlenül kell tájékoztatni.
4. A pályázati felhívásnak tartalmaznia kell:
   1. a kiíró megnevezését, címét, telefonszámát, e-mail címét
   2. a pályázat célját, a pályázat fajtáját (nyilvános/zártkörű)
   3. a pályázat pontos meghatározását, annak műszaki és jogi feltételeit
   4. a teljesítés helyét és legkésőbbi határidejét
   5. az ellenszolgáltatással kapcsolatos feltételeket
   6. az ajánlatok benyújtására, felbontási helyére és idejére, valamint az elbírálásra vonatkozó időpontokat
5. A kiíró a pályázati felhívást az ajánlatok benyújtására megjelölt időpontig visszavonhatja. A felhívás visszavonását a pályázat meghirdetésével azonos módon kell közzétenni.
6. Az ajánlatok felbontásánál csak a kiíró és az ajánlattevők továbbá a kiíró által meghívottak lehetnek jelen.
7. Az ajánlatok elbírálásakor az elbírálásra jogosult köteles dönteni arról, hogy az eljárás eredményes volt-e vagy sem.
8. Eredménytelen az eljárás, ha
   1. nem érkezett ajánlat
   2. kizárólag érvénytelen ajánlat érkezett
   3. az összes ajánlattevőt ki kellett zárni az eljárásból

a kiíró a pályázati szempontok alapján egyik ajánlatot sem tartja megfelelőnek.